Send oss bilder av hårmanken til barnet ditt

DEN LYSE ELVIS?: Lille Ulrik (3 uker) kom til verden med tidendes hårmanke. Foto:PRIVAT,

Sjekk den sveisen

Lille Ulrik ble kjendis på fødeavdelingen da han kom til verden med denne sveisen.

Camilla Bergland

Oppdatert 10. september 2014

Artikkelen er over seks år gammel

– Han ser jo ut som et lite lykketroll, forteller den stolte mammaen, Anita Rasmusen til VG.

Det er kanskje ikke så mange babyer som kommer til verden med lange flotte lyse lokker, men lille Ulrik gjorde nettopp det. Og kjendis, det har han blitt.

Det var Agderposten som først omtalte den «hårreisende»-saken.

– Han ble en stor snakkis på fødeavdelingen, og alle som kom innom rommet kommenterte det flotte håret hans. De fortalte at de aldri før hadde sett en nyfødt med et slikt hår før, forteller hun.

STOLTE FORELDRE: Robert Stø Skoland og Anita Rasmusen fikk seg litt av et sjokk da de så håret til sønnen for første gang. Foto:PRIVAT,

Ligger i familien

Og det er ikke i tvil om hvor lille Ulrik har fått den lyse manken fra:

Både moren og faren, Robert Stø Skoland, har lyst hår.

– Vi hadde ikke forventet at han skulle komme ut med så langt hår. Men vi hadde kanskje trodd at det kom til å bli lyst, forteller faren.

HAR DITT BARN EN FLOTT SVEIS? SEND OSS GJERNE ET BILDE HER.

Du kan også dele bilder i sosiale medier, og bruke #VGsveis

Kan bli storsjarmør

Ulrik ble født 17. august, akkurat på termin. Men den nye tilværelsen har ikke bare vært en dans på roser for foreldrene.

– Han sover ikke om nettene, så vi er litt slitne. Men når han ført er våken er han veldig blid.

Faren ser ikke bort ifra at Ulrik kan bli en storsjarmør hos damene når han blir litt eldre.

– Vi får vente og se. Men med det håret skal man ikke se bort ifra det, forteller faren og ler.

Publisert: 10.09.14 kl. 17:21 Oppdatert: 10.09.14 kl. 21:16

Les også

Mer om Utrolige historier